
Raport de specialitate 
pentru  proiectul privind reactualizarea Planului de Analiză și Acoperire a Riscurilor a U.A.T. Marghita
Baza legala :
-  Legea 481/2004 actualizată  privind Protecția civilă în Romania.
-  Legea 307/2006 privind apărarea împotriva incendiilor (Art.4 al.3)
- Ordinul Ministerului Administrației Internelor 132/2007 privind metodologia elaborării Planului de analiză și acoperire a riscurilor,  și a structurii cadru a acesteia.
-  Hotărârea de Guvern nr. 642/2005 pentru aprobarea criteriilor de clasificare a unitatilor administrativ- teritoriale din punct de vedere al protecției civile, în funcție de tipurile de  riscuri specifice.

Scopul Planului :
· Asigurarea cunoașterii de către toți factorii implicați a sarcinilor și atribuțiilor ce le revin premergator, pe timpul și după apariția unei situații de urgență de creere a unui cadru unitar și coerent de actiune pentru prevenirea și gestionarea riscurilor generatoare de situații de urgență.

Obiectivele Planului :
· asigurarea prevenirii riscurilor generatoare de situații de urgență
· amplasarea și dimensionarea fortelor și mijloacelor destinate asigurării funcțiilor de sprijin.
· stabilirea concepției de intervenție și elaborarea planurilor operative în situații de urgență .
· alocarea și optimizarea forțelor și mijloacelor necesare prevenirii și gestionării situațiilor de urgență.

   Compartimentul Situații de Urgență  al Municipiului Marghita având în vedere prevederile art.6 al. 2 din O.M.A.I. 132/2007 pentru aprobarea Metodologiei de elaborare a Panului de Analiză și Acoperire a Riscurilor și a Structurii cadru a P.A.A.R. consideră oportun proiectul de hotărâre pentru  aprobarea reactualizării P.A.A.R. respectiv a capitolelor: II, Secțiunea 4,6,7,8. 

Marghita la 14.03.2024
                                                                                        Inspector Ing. Călin DEMETER

